b'\n_START_ARTICLE_\nLeandro Antonijevic Bezmalinovic\n_START_PARAGRAPH_\nLeandro Antonijevic Bezmalinovic (r? - u.\xc2\xa0?) je \xc4\x8dilski poduzetnik hrvatskog podrijetla. Proizvo\xc4\x91a\xc4\x8d je kamene soli. Otac je \xc4\x8dilske ministrice Ingrid Ver\xc3\xb3nice Antonijevic Hahn, Nadje Drine Antonijevic Hahn i Ingeborg Ilone Antonijevic Hahn iz braka s Njemicom Ingeborg Hahn._NEWLINE_Kad je imao devet godina, do\xc5\xa1ao je u Iquique kod bra\xc4\x87e svojih roditelja._NEWLINE_Prvo je radio u pekari. _NEWLINE_1951. mu se rodila najmla\xc4\x91a k\xc4\x87er Ingrid Antonijevic, budu\xc4\x87a ministrica, utemeljiteljica Stranke za demokraciju. U domu su samo on i ... govorili hrvatski._NEWLINE_U\xc5\xa1ao je u trgovinu solju 1955. godine. _NEWLINE_Prema podatcima mineralo\xc5\xa1kog ljetopisa iz 1964., njegova je tvrtka Leandro Antonijevic Ltda proizvodila 24.647 metri\xc4\x8dkih tona soli od ukupne \xc4\x8dilske proizvodnje 109.252 metri\xc4\x8dkih tona. Od drugih \xc4\x8dilskih Hrvata, uspje\xc5\xa1an je bio Fistoni\xc4\x87, \xc4\x8dija je tvrtka Fistonic, Kinast y C\xc3\xada bila tre\xc4\x87i proizvo\xc4\x91a\xc4\x8d: 11.100 metri\xc4\x8dkih tona. Sve su prikupljale sol u naslagama u Salaru Grande ju\xc5\xbeno od Iquiquea, u pokrajini Tarapaci. Jedan hrvatski proizvo\xc4\x91a\xc4\x8d koji se je isticao bio je Sociedad Esteban Tomic D koji je u pokrajini Antofagasti, kod El Losa proizvodio sol, a bio je dijelom skupine triju kompanija koje su 1964. proizvele zajedno 20.421 metri\xc4\x8dku tonu soli._NEWLINE_Prema podatcima mineralo\xc5\xa1kog ljetopisa iz 1965., njegova je tvrtka Leandro Antonijevic Ltda. i tvrtka Fistonic, Kinast y C\xc3\xada. opskrbljavale su pola \xc4\x8dilskih godi\xc5\xa1njih potreba za solju (onda je to bilo 80.000 t), a drugo polovicu C\xc3\xada Sal-Chile (koja je kupila Salinas Punta de Lobos). Sve su prikupljale sol u naslagama u Salaru Grande ju\xc5\xbeno od Iquiquea, u pokrajini Tarapaci. (pustinja Tarapac\xc3\xa1, Salar Grande de Tarapac\xc3\xa1 - velika slana ravnica)_NEWLINE_1968. je godine tvrtka Punte de Lobos postala partnerom s Antonijevicevom tvrtkom, spasiv\xc5\xa1i se tako iz nezgodne financijske situacije zbog velikih ulaganja koja su se sporije vra\xc4\x87ala i zbog inozemnih partnera koji su napustili tvrtku u takvom trenutku. Tako je ve\xc4\x87 iste godine kupila skladi\xc5\xa1te u Talcahuanu da bi moglo opskrbljivati potrebe regije, a unato\xc4\x8d svim gospodarskim problemima 1970-ih te politi\xc4\x8dkim zbivanjima u \xc4\x8cileu, postali su velika tvrtka koja je na\xc5\xa1la nova tr\xc5\xbei\xc5\xa1ta, 1990-ih i brodarsku tvrtku i t.d. _NEWLINE_Leandro Antonijevic je naposljetku postao i vlasnikom Salinas Punta Lobosa.'